*Referat møte i Figgjo Skole FAU 15.01.25*  
  
*Tilstede:*  
1.trinn - Stian Skårland (sekretær)  
2.trinn - Andreas Nielsen (leder)  
3.trinn - Kristine Egholm (kasserer)  
4.trinn - Mona Lima  
5.trinn - Roar Hunstad  
6.trinn - Linn Varhaug (nestleder)  
7.trinn -   
8.trinn -  
9.trinn -   
10.trinn – Gudveig Lima  
  
  
**Sak 1: Godkjenning av referat og saksliste**  
- Ingen innvendinger  
  
  
**Sak 2: Rektor har ordet**  
- Økonomien ligger godt an  
- Litt short på lærere for tiden. Skolen har hatt utlyst en stilling som lærer, men ingen kvalifiserte søkere som takket ja. Prosessen avblåst for denne gang.  
- Får 4 lærere tilbake fra permisjon nå til våren.  
- Fortsatt god trend med lavt sykefravær  
- Godt arbeidsmiljø/klima blant ansatte og elever  
- Elevundersøkelsen: Bare sett raskt over enda, resultatene ser greie ut  
- Nasjonale prøver: Scorer over snittet  
- Skoleruten 25/26: Ser ut til at kommunen har tatt forslaget fra SU på alvor og justert noe på dato for skolestart/skoleslutt. Kan bli endring på planleggingsdagen etter påske (flyttes til november).   
- Skolen har hatt en sak hos statsforvalteren ila høsten: Her fikk foreldrene medhold og skolen har ordnet opp.  
  
  
**Sak3: Skolekulturkvelden**- Planlagt torsdag 13.mars  
- Todelt foredrag, første del tilpasset foreldre til elever i 1 - 6. klasse, andre del tilpasset foreldre til elever i 7 - 10 klasse.  
- Tema 1-6 trinn: «Nettvett»  
- Tema 7-10 trinn: «Gaming»  
- Kombineres med trinnvise foreldremøter samme kveld  
  
**Sak4: Regnskap 2024**- Kort gjennomgang regnskap 2024

**Sak5: Evaluering Figgjokvelden**- Evaluering i eget dokument, som enkelt kan brukes i planlegging av neste års Figgjokveld  
- Figgjokvelden gikk noen 100-lapper i pluss! Dette mye takket være at vi søkte om og fikk tilskudd fra Sparebanken Vest fondet på 15.000,- til arrangementet  
- Mulig besparelse på scene/lys/lyd til neste år? Verdt å sjekke muligheter  
- Kan skolen bidra med å dekke noe av kosten?  
- Har kommunen planer om å oppgradere noe lyd/lys-anlegg i hallen? Kan FAU/skolen påvirke noe her?  
- Muligens muligheter for å låne scene gratis av kommunen  
- Vurdere å opprette en Figgjokveld-komite bestående av foreldre på et trinn som har ansvaret for gjennomføringen hvert år.  
  
 **Sak 6: Forslag om endring av vedtekter**  
  
Endring av vedtekter foreslått:  
- Spesifisere at FAU-representanter velges for 2 år, og at man velger en forelder som skal være hovedrepresentant i 2 år, og en forelder som skal være vara i 2år.  
- Både hoved og vara velges da i 1.klasse, 3 klasse, 5.klasse, 7.klasse og 9.klasse.  
- FAU er økonomisk ansvarlig for 17.mai/Figgjokvelden, men det opprettes komiteer på faste trinn som har ansvar for planlegging og gjennomføring. FAU sørger for at ansvarlig trinn får informasjon som trengs.  
- Lager et forslag til endringer i vedtektene som kan vedtas på neste FAU-møte  
  
  
**Sak 7: Eventuelt**  
Stenging av vei:  
- FAU sender et brev til kommunen for å høre hva de har tenkt på alternativer for kjøring til og fra skole når veien stenges  
17.mai:  
- Fra 2026 ønsker FAU at et trinn (6.trinn?) på skolen ha ansvaret for/opprette en komite som tar seg av arrangementet for 17.mai på Figgjo.  
- Kransnedleggelse og mat til pensjonister på morgenen 17.mai. Har ingenting med skolen å gjøre, bør dette være FAU sitt ansvar? Sjekke med for eksempel Figgjo Helselag om det er naturlig at de overtar den biten?

*Neste møte:*  
- Neste møte blir i februar/mars, Andreas kaller inn via Spond